กลาโหม ร้อง อินเวสติ้ง เปิดเผยแหล่งข้อมูลพาดพิง ประวิตร ติดท็อปเศรษฐีเอเชีย
โฆษกกระทรวงกลาโหมเรียกร้องเว็บไซต์อินเวสติ้งเปิดเผยแหล่งข้อมูลพาดพิง ประวิตร ติดท็อปเศรษฐีเอเชีย พร้อมวอนสังคมจับตาการเมืองแอบแฝง ขณะที่ ประวิตร กลับปฏิเสธที่จะให้สัมภาษณ์กรณีนี้23 เม.ย.2562 จากกรณีข่าวเว็บไซต์news.education.investing.comรวบรวมบุคคลร่ำรวยระดับเศรษฐีของทวีปเอเชีย ซึ่งจัดไว้ทั้งหมด 45 คน โดยที่รายชื่อ 1 ในนั้นที่น่าสนใจคือ พล.อ.ประวิตร วงษ์สุวรรณ รองนายกรัฐมนตรี และรัฐมนตรีว่าการกระทรวงกลาโหมของประเทศไทยอยู่ด้วย นอกจากนี้ยังมี เฉลิม อยู่วิทยา เจ้าของเครื่องดื่มชูกำลังยี่ห้อกระทิงแดง ธนินท์ เจียรวนนท์ ประธานอาวุโสของเครือเจริญโภคภัณฑ์ และ เจริญ สิริวัฒนภักดี ประธานกรรมการบริหารบริษัทไทยเบฟเวอเรจ ติดด้วยนั้นวันนี้ และ รายงานตรงกันว่า พล.อ.ประวิตรปฏิเสธที่จะให้สัมภาษณ์กรณีนี้ขณะที่ พล.ท.คงชีพ ตันตระวาณิชย์ โฆษกกระทรวงกลาโหม กล่าวว่า เว็บไซต์อินเวสติ้งได้มีการเผยแพร่ข้อมูลอันเป็นเท็จ โดยนำชื่อของ พล.อ.ประวิตรเข้าไปเชื่อมโยงกับรายชื่อบุคคลร่ำรวยระดับเศรษฐีของทวีปเอเชีย จำนวน 45 คน ซึ่งขาดข้อมูลอ้างอิงประกอบ พร้อมทั้งขอเรียกร้องให้เว็บไซด์ดังกล่าวและผู้รับผิดชอบ เปิดเผยข้อมูลและที่มาของแหล่งข้อมูลทรัพย์สินของบุคคลต่างๆที่ถูกต้องโดยเร็ว เพื่อให้สังคมไทยหายสงสัยว่า การกระทำดังกล่าว มิได้มีนัยยะ หรือเจตนาอื่นใด ที่เชื่อมโยงกับการรับประโยชน์ เพื่อการขยายผลใช้ประโยชน์ทางการเมืองแอบแฝงอยู่เบื้องหลังพล.ท.คงชีพ กล่าวเพิ่มเติมว่า โดยส่วนตัวเชื่อว่า สังคมไทยเคารพและเชื่อมั่นว่า สื่อมวลชนหลักของไทย มีจรรยาบรรณวิชาชีพและความรับผิดชอบเพียงพอในการใช้ดุลยพินิจ พิจารณาถึงแหล่งที่มาและความถูกต้องของข้อมูลที่ได้รับจากทั้งภายในและนอกประเทศ โดยนำมากลั่นกรองอย่างรอบคอบก่อนเผยแพร่นำเสนอข่าวสารที่ถูกต้องให้กับประชาชน เพื่อดำรงชื่อเสียงและสั่งสมสถานะความน่าเชื่อถือของสื่อหลักในสังคมพร้อมกันนี้ ขอเตือนกลุ่มที่พยายามนำเสนอข้อมูลเท็จ หรือบิดเบือนและเชื่อมโยงข้อมูล หยุดการกระทำที่ผิดกฎหมายและสร้างความสับสนปั่นป่วนในสังคม พร้อมทั้ง ขอให้สังคมร่วมกันตระหนัก เรียนรู้และทำความเข้าใจกับปัญหาข่าวปลอม หรือ Fake News ไปด้วยกัน โดยใช้ดุลยพินิจในการรับข่าวสารจากแหล่งข้อมูลที่ถูกต้องและน่าเชื่อถือ ร่วมกันไตร่ตรองอย่างรอบคอบก่อนส่งต่อ เพื่อมิให้ตกเป็นเครื่องมือของกลุ่มบิดเบือนที่หวังประโยชน์ หรือ อาจตกเป็นผู้กระทำผิดเสียเอง จากการส่งต่อข้อมูลอันเป็นเท็จในระบบคอมพิวเตอร์ ที่อาจไม่ตั้งใจหรือขาดการไตร่ตรองอย่างรอบคอบขณะที่ วานนี้ (22 เม.ย.62) รายงานว่า ชุมสาย ศรียาภัย รองโฆษกพรรคเพื่อไทย กล่าวถึงกรณีดังกล่าวว่า ข่าวนี้เป็นความจริงหรือไม่ ขอให้รัฐบาลหรือองค์กรที่มีอำนาจหน้าที่หรือเกี่ยวข้อง เร่งทำการตรวจสอบ เพราะ พล.อ. ประวิตร เป็นรองนายกรัฐมนตรี อีกทั้งยังเป็นประธานคณะกรรมการสรรหา ส.ว. หากไม่เป็นความจริงจะได้ชี้แจงให้สังคมทราบ แต่หากเป็นความจริง ย่อมเป็นความเสียหายของรัฐบาลและประชาชน เพราะทรัพย์สินที่เพิ่มขึ้นดังกล่าว อาจได้มาโดยไม่สามารถชี้แจงที่มาได้ชุมสาย กล่าวต่อว่า นอกจากนี้ยังมีกรณีที่สังคมสงสัยถึงการโยกย้าย พล.ต.ท.สุรเชษฐ์ หักพาล อดีต ผบช.สตม. คนสนิท พล.อ.ประวิตร โดยไม่มีการชี้แจงสาเหตุ จึงน่าสงสัยว่าอาจจะมีความเกี่ยวโยงกับกระแสข่าวความร่ำรวยขึ้นของ พล.อ. ประวิตร หรือไม่ทั้งนี้ ผู้สื่อข่าวประชาไท มีข้อสังเกตว่า เว็บไซต์ต้นทางใช้โดเมนเนม (ชื่อเว็บไซต์) ต่างจากเว็บไซต์ www.investing.com โดยเว็บไซต์ต้นทางใช้ชื่อโดเมนเนมว่าeducation.news.investing.comแต่ลิงค์ในตอนท้ายของเว็บไซต์จะนำกลับมาสู่เว็บ www.investing.com ทว่า จากหน้าเว็บ www.investing.com ไม่สามารถเข้าถึงต้นทางของเว็บไซต์ที่ตีพิมพ์บทความได้ นอกจากนั้น เมื่อค้นหาบทความดังกล่าวบน www.investing.com ก็ไม่พบบทความดังกล่าวบนแพลตฟอร์ม
โฆษกกระทรวงกลาโหมเรียกร้องเว็บไซต์อินเวสติ้ง เปิดเผยแหล่งข้อมูลพาดพิง ประวิตร ติดท็อปเศรษฐีเอเชีย พร้อมวอนสังคมจับตาการเมืองแอบแฝง ขณะที่ ประวิตร กลับปฏิเสธที่จะให้สัมภาษณ์กรณีนี้23 เม.ย.2562
เว็บไซต์อินเวสติ้ง,คงชีพ ตันตระวาณิชย์,กระทรวงกลาโหม,ประวิตร วงษ์สุวรรณ,คนรวย